Veðrið gæti sett strik í reikninginn í alþingiskosningunum á laugardag. Landhelgisgæslan er í viðbragsstöðu og verður bæði með varðskip og þyrlu til taks á kjördag. Formaður yfirkjörstjórnar í Suðurkjördæmi segir að lokatalning þar, geti ekki byrjað fyrr en í fyrsta lagi klukkan fjögur um nóttina.
Það er búist við svona norðaustlægum eða austlægum vindi. Það verður nokkuð hvasst á Vestfjörðum og við suðausturströndina. En þetta litur ekki eins illa út og fyrir sólarhring síðan spáin núna
Segir Þorsteinn V Jónsson veðurfræðingur. Einhver él verða norðanlands og á Vestfjörðum - og þar gæti komið hríð á fjallvegum.
Það er reyndar spurning hvað gerist aðfaranótt sunnudags það gæti hvesst dálítið meira á Vestfjörðunum og orðið leiðindaveður þar. Það á ekki að skipta máli hvað maður kýs, maður á bara að búa sig vel. Já það þarf náttúrulega að flytja atkvæðaseðlana á talningarstaði og maður vonar bara að það gangi vel.
Yfirkjörstjórnir þurfa í mörg horn að líta, Þórir Haraldsson er formaður yfirkjörstjórnar í Suðurkjördæmi. Eru þið búnir að gera allar þær ráðstafanir sem er í ykkar valdi?
Við erum auðvitað búin að undirbúa þetta eins vel og mögulegt er miðað við veðurspá. Þetta lítur nú ekkert sérstaklega vel út en við erum bæði búin að vera í sambandi við hafnaryfirvöld í Vestmannaeyjum og síðan er Landhelgisgæslan í viðbragðsstöðu og hefur gert ráðstafanir að vera með bæði varðskip og þyrlu til taks til aðstoðar við að safna kjörgögnum. Reyndar bæði úr Vestmannaeyjum og mögulega einnig úr Grímsey þó það sé ekki okkar kjördæmi.
Atkvæði í Suðurkjördæmi verða talin í Fjölbrautaskólanum á Selfossi og Þórir segir að byrjað verði að flokka atkvæði klukkan 19.
Við vitum að við getum ekki byrjað lokatalningu úr Suðurkjördæmi fyrr en í fyrsta lagi um fjögur leytið eða hálf fimm ef allt gengur vel. Það eru 400 kílómetrar sem þarf að keyra frá Höfn í Hornafirði og á Selfoss. Þau verða aldrei komin í hús fyrr en í fyrsta lagi klukkan fjögur og þá er nú orðinn ágætis tími til að ná Vestmannaeyjakössunum á Selfoss
Miklu fleiri hafa kosið til Alþingis utan kjörfundar í ár en í aðdraganda síðustu alþingiskosninga. Veðrið gæti gert kjörstjórnum erfitt fyrir á kjördag. Landhelgisgæslan er í viðbragðsstöðu og verður bæði með varðskip og þyrlu til taks til að koma kjörkössum á talningarstaði.